**KRITERIJI OCJENJIVANJA U ENGLESKOM JEZIKU**

**1.- 4. RAZRED**

U prvom polugodištu prvog razreda učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano. U drugom polugodištu ne ocjenjuje se čitanje, već učenici na globalnoj razini vježbaju čitanje izoliranih riječi. Pisanje se uvodi u 2. polugodištu, te se temelji na preslikavanju slova i izoliranih riječi, učenici se upoznaju s ortografijom engleskog jezika i slovima kojih nema u engleskom jeziku. Pisanje se u 1. razredu također ne ocjenjuje.

Učitelj evidentira redovitost pisanja domaćih uradaka, pregledava učeničke bilježnice ili radne bilježnice, odnosno njihovo nošenje na nastavu, cjelovitost i urednost, kreativne uratke (izrada postera, plakata), redovitost sudjelovanja na nastavi i slično.

**a) RAZUMIJEVANJE: SLUŠANJE**

|  |  |
| --- | --- |
| **ODLIČAN (5)** | Učenik lako razumije riječi, izraze i naredbe. Samostalno odgovara na postavljena pitanja,osobna pitanja ili pitanja vezana za tekst; logički zaključuje i uspješno povezuje slikovne i slušne sadržaje. Obrađeno gradivo u cijelosti razumije i lako prenosi na osobne situacije. Brzo uočava i lako primjenjuje jezične zakonitosti uz vrlo razvijenu vještinu globalnog i selektivnog razumijevanja obrađenog gradiva i lako ih prenosi na osobne situacije. |
| **VRLO DOBAR (4)** | Učenik razumije većinu riječi, izraza i naredbi i primjenjuje ih u novom kontekstu većim dijelom uspješno. Odgovara na pitanja i povezuje vizualne i jezične sadržaje uz manje pogreške i minimalnu pomoć učitelja. Uspješno povezuje vizualne i auditivne jezične sadržaje uz manje pogreške |
| **DOBAR (3)** | Učenik djelomično razumije i usvaja određene riječi, izraze i naredbe. Na pitanja reagira sporije uz duže razmišljanje. U radu nije samostalan i često se oslanja na druge učenike, a zbog težeg povezivanja slikovnog i slušnog sadržaja potrebna mu je pomoć. Na verbalni poticaj reagira sporo, uz duže razmišljanje. Potrebna mu je pomoć i dodatna objašnjenja učitelja. |
| **DOVOLJAN (2)** | Učenik koristi minimalni fond riječi i ne razumije većinu pitanja, uputa ili naredbi. Ne povezuje slikovni i slušni sadržaj, nesamostalan je u radu i potpuno se oslanja na pomoć učitelja i ostalih učenika. |
| **NEDOVOLJAN (1)** | Učenik ne prepoznaje riječi. Izražen je nedostatak najosnovnijeg vokabulara i jezičnog transfera. Učenik ponavlja za modelom bez ikakvog razumijevanja |

**B) RAZUMIJEVANJE: ČITANJE**

|  |  |
| --- | --- |
| **ODLIČAN (5)** | Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti pismovnu sliku riječi i rečenica. |
| **VRLO DOBAR (4)** | Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. |
| **DOBAR (3)** | Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi. |
| **DOVOLJAN (2)** | Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. |
| **NEDOVOLJAN (1)** | Učenik nije u stanju pročitati niti najjednostavniju riječ/rečenicu i često odbija čitati. Ponavlja za modelom bez razumijevanja i ne uočava potrebu za pravilnim izgovorom. |

**C) USMENO IZRAŽAVANJE**

|  |  |
| --- | --- |
| **ODLIČAN (5)** | Učenik se lako i tečno samostalno izražava uz izrazito razvijen jezični transfer. Ima pravilan izgovor, intonaciju i ritam. Na pitanja odgovara punim rečenicama uz precizne i točne opise. Brzo uočava i primjenjuje jezične zakonitosti. |
| **VRLO DOBAR (4)** | Učenik pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uporan je i trudi se usvojiti pravilan izgovor. |
| **DOBAR (3)** | Učenik ima poteškoća u izgovoru specifičnih glasova engleskog jezika. Izražava se samo na poticaj i oslanja se na stalnu pomoć učitelja. U govoru ima pogrešaka koje teško sam uočava i ispravlja. |
| **DOVOLJAN (2)** | Učenik je izrazito nesiguran i spor u izražavanju. Nije u stanju pravilno upotrijebiti ni najjednostavnije riječi i izraze. Teško izgovara riječi i učestalo griješi. U radu se oslanja na druge učenike i pomoć učitelja. Sposoban je odgovarati na jednostavna pitanja samo YES/NO odgovorima. |
| **NEDOVOLJAN (1)** | Učenik nije u stanju čitati i samostalno koristiti obrađeni vokabular. Nerado sudjeluje u svim aktivnostima na satu jer je izražena nesigurnost u govoru. Izgovor je nepravilan i izostaje trud i zalaganje za usvajanjem pravilnog izgovora. |

**D) PISANO IZRAŽAVANJE**

|  |  |
| --- | --- |
| **ODLIČAN (5)** | Učenik točno i pravilno prepisuje poznate riječi i kraće rečenice. Prepoznaje i pravilno koristi slova kojih nema u hrvatskom jeziku. Nadopunjuje tekst ili pismeno odgovara na pitanja prema modelu. Uredno i bez pogrješke prepisuje zadani tekst, piše po diktatu pojedine riječi. Bez pomoći učitelja/učiteljice piše riječi koje se često ponavljaju.  4.razred - zna točno napisati riječi i rečenice koje čuje. Samostalno i tečno može napisati nekoliko kratkih rečenica o sebi, svojoj obitelji i prijateljima. |
| **VRLO DOBAR (4)** | Uz poneku pogrešku prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. Uredno i s rijetkim pogrješkama prepisuje zadani tekst, piše po diktatu pojedine riječi. Uz manju pomoć učitelja/učiteljice zapaža i ispravlja manje pogrješke u pisanju riječi koje se češće ponavljaju.  4. razred - u pisanju pravi pravopisne greške, ali ih zna ispraviti ako je pravilno potaknut. |
| **DOBAR (3)** | Učenik ima poteškoće u uočavanju drukčijeg sustava pisanja i s pogreškama prepisuje riječi. Ne vodi previše računa o izgledu svojih uradaka. Zadani tekst prepisuje s pogrješkama, ali pri pisanju pojedinih riječi po diktatu često griješi. Pri uočavanju pogrješaka potrebna je pomoć učiteljice.  4. razred - pri pisanju čak i vrlo jednostavnih rečenica često griješi. |
| **DOVOLJAN (2)** | Netočno i s mnogo pogrešaka prepisuje riječi i pri tom ne uočava različitost dvaju jezičnih sustava. Nerijetko odbija ispraviti pogrešno napisane riječi. Ne vodi računa o preglednosti svog uratka. Čini puno pogrješaka pri prepisivanju zadanog teksta, u pisanju diktata često griješi. Pri spajanju slikovnoga i pisanoga oblika riječi potrebna je veća pomoć učitelja/učiteljice.  4. razred - u stanju je napisati nekoliko jednostavnih riječi, ali ne i rečenica. |
| **NEDOVOLJAN (1)** | Učenik ne zna pravilno prepisati riječi i ne poštuje različitost jezičnog sustava. Riječi piše na fonetskoj razini, često uz korištenje slova hrvatske abecede. Često odbija aktivnosti vezane uz pisanje. Ni uz pomoć učitelja/učiteljice ne može spojiti slikovni i pisani oblik riječi.  4. razred - ni uz pomoć učitelja/učiteljice ne može bez pravopisnih pogrješaka napisati jednostavne rečenice ili odgovoriti pismeno na pitanja |

**KRITERIJI OCJENJIVANJA U ENGLESKOM JEZIKU**

**5.- 8. RAZRED**

**a) RAZUMIJEVANJE**

|  |  |
| --- | --- |
| **ODLIČAN (5)** | Razumije svako pitanje i izlaganje u normalnom tempu, razumije pročitani / poslušani tekst u cjelini i pojedinosti u okviru obrađenog gradiva. Nove riječi usvaja lako i one postaju sastavni dio njegovog vokabulara. Točno nadopunjuje riječi koje nedostaju u tekstu. Izvrsno razumije nastavnika i druge učenike. Uvijek savjestan i motiviran za rad. |
| **VRLO DOBAR (4)** | Razumije skoro svako pitanje i izlaganje u normalnom tempu i govoru ali je ponekad potrebito ponoviti. Pročitani tekst razumije u cijelosti, ali ne i svaku pojedinost. |
| **DOBAR (3)** | Razumije skoro svako postavljeno pitanje, ali je ponekad nužno ponoviti ili pojednostaviti neke dijelove. Pročitani / poslušani tekst sadržajno razumije približno točno. Teže se snalazi u postavljenim zadacima. Nesamostalan je u radu jer je nesiguran u značenje riječi. Znanje je površno zato što ne uči redovito. Ponekad uči napamet, bez razumijevanja. Rijetko aktivan. |
| **DOVOLJAN (2)** | Ima teškoća u razumijevanju pitanja, izlaganju i čitanju / slušanju teksta. Jedva shvaća i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno ili pisano postavljen zadatak. Razumije vrlo malo, traži pomoć i dodatna objašnjenja. Ne trudi se upamtiti nove riječi. Na satu nije aktivan. |
| **NEDOVOLJAN (1)** | Ne razumije pitanja, izlaganje niti pročitani / poslušani tekst ni uz pojednostavljenja i objašnjenja. Ne snalazi se u gradivu i ne sudjeluje u nastavnom procesu. |

**B) GOVORNE SPOSOBNOSTI**

|  |  |
| --- | --- |
| **ODLIČAN (5)** | Izražava svoje misli tečno i pravilno, zna upotrijebiti pravu riječ i izraz na pravom mjestu. Koristi nove riječi i izraze. Gradivo lako prenosi na nove situacije. Ima pravilan izgovor i intonaciju. Uspješno samostalno priča i prepričava. |
| **VRLO DOBAR (4)** | Govori korektno koristeći osnovni fond riječi i izraza, ponekad upotrijebi riječ ili izraz neodgovarajuće. Čita s razumijevanjem i uglavnom korektno. Nove riječi i izraze upotrebljava uz manje pogreške. Trudi se upotrijebiti riječi ili izraz pravilno. Većim dijelom pravilno koristi riječi i izraze. |
| **DOBAR (3)** | Služi se skromnim fondom riječi, ponekad upotrijebi riječ ili izraz neodgovarajuće. Pravi greške u čitanju i ima poteškoća u izgovoru. Govorne sposobnosti na razini osnovnog fonda riječi. Često pravi pogreške u jezičnim zakonitostima. |
| **DOVOLJAN (2)** | Pravi ozbiljne greške u konverzaciji i izgovoru, rijetko nalazi odgovarajuće riječi i izraze, teško se izražava, rječnik oskudan. Govori sporo i uz veliku pomoć nastavnika. Nije dovoljno motiviran. Slabo primjenjuje jezične zakonitosti. |
| **NEDOVOLJAN (1)** | Nije sposoban usmeno se izraziti u konverzaciji niti razumljivo čitati tekst. Ni uz pomoć ne može ostvariti jezičnu produkciju. Nedostaju volja i upornost za rad. |

**C) SPOSOBNOST PISANOG IZRAŽAVANJA**

|  |  |
| --- | --- |
| **ODLIČAN (5)** | Može pisano izraziti svoje misli samostalno bez većih gramatičkih i ortografskih grešaka. Po diktatu piše točno i bez većih ortografskih pogrešaka. Redovito piše domaće zadaće. |
| **VRLO DOBAR (4)** | Može pisano izraziti svoje misli samostalno s ponekom gramatičkom ili ortografskom greškom. Redovito piše domaće zadaće. |
| **DOBAR (3)** | Ne može bez pomoći izraziti svoje misli pisanim putem i pravi veće gramatičke ili ortografske greške. Neredovito piše domaće zadaće. |
| **DOVOLJAN (2)** | Nije se sposoban samostalno pisano izražavati pa ga se mora voditi kroz pisani rad ( pitanja, popunjavanje…) . |
| **NEDOVOLJAN (1)** | Nije se sposoban pisano izražavati niti uz pomoć. Ne piše domaće zadaće. |

**D) JEZIČNE ZAKONITOSTI – GRAMATIKA**

|  |  |
| --- | --- |
| **ODLIČAN (5)** | Jezične zakonitosti temeljito poznaje i primjenjuje u govoru i pisanju bez većih grešaka. Uočava odnose među gramatičkim kategorijama. |
| **VRLO DOBAR (4)** | Jezične zakonitosti temeljito poznaje ali u primjeni, govoru i pisanju ponekad pravi greške, uz malu pomoć te greške može ispraviti. |
| **DOBAR (3)** | Jezične zakonitosti poznaje ali često čini greške u primjeni i govoru pa je misao ponekad nejasna i nepotpuna. Jednostavne strukture su uglavnom točne. |
| **DOVOLJAN (2)** | Jezične zakonitosti poznaje slabije pa pravi krupne greške i teže se zaključuje što želi reći. |
| **NEDOVOLJAN (1)** | Jezične zakonitosti poznaje slabo ili nikako pa ih i ne zna primjenjivati. |